सूचना के अधिकार के तहत पुलिस से निकलवाई जानकारी : पति ने दूसरी शादी कर ली है इसके लिए उसे दूसरी पत्नी से हुई बच्ची के जन्म की जानकारी चाहिए थी। प्रिया ने पुख्ता दस्तावेज जुटाने के लिए आरटीआई का सहारा लिया। उसने 4 आवेदन बड़वानी के प्राइवेट अस्पताल में लगाए, लेकिन जानकारी नहीं मिली। 3 आवेदन नगर पालिका बड़वानी में लगाए। 2 बार बड़वानी पुलिस को आवेदन दिया। जानकारी के लिए उसने अस्पातल, नगर निगम के साथ ही पुलिस थाने का भी दरवाजा खटखटाया पर मदद नहीं मिली। इसके बाद पीडि़ता ने एसपी को रजिस्ट्री कर जानकारी के लिए आवेदन किया। एसपी के निर्देश के बाद पुलिस ने उसे आरटीआई के तहत जानकारी देते हुए बताया कि उसके पति ने दूसरी शादी कर ली है और उसे सात माह की एक बेटी भी है। पुलिस ने उसे इसके दस्तावेज भी उपलब्ध करा दिए हैं।